**Ministru kabineta noteikumu projekta „Kārtība, kādā Aizsardzības ministrija īsteno projektu konkursus militāru vai divējāda pielietojuma produktu attīstības atbalstam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Izstrādātā Ministru kabineta noteikumu projekta mērķis ir celt Latvijas aizsardzības un drošības jomas komersantu konkurētspēju, eksportspēju un inovāciju spējas, kā arī sadarbību ar pētniecības institūcijām militāru vai divējādas pielietojamības produktu un tehnoloģiju izstrādē, izveidojot pēc *de minimis* principa piešķiramu grantu programmu jaunu vai uzlabotu produktu un tehnoloģiju attīstīšanas un ieviešanas ražošanā atbalstam. Aizsardzības ministrija vēlas, lai projekts stātos spēkā ne vēlāk kā 2018. gada 1. septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2016. gada 13. septembra (sēdes protokola Nr. 45 29. §) informatīvā ziņojuma “Par aizsardzības nozares sadarbības stiprināšanu ar Latvijas aizsardzības un drošības industriju” (TA-1769) 5.1. apakšpunkts.
2. Deklarācijas par Māra Kučinska vadītā Ministru kabineta iecerēto darbību (2016.gada februāris, turpmāk - Deklarācija) 80.punkts un to tā izrietošie Valdības rīcības plāna Deklarācijas īstenošanai pasākumi (“Uzsākta kārtības izstrāde, saskaņā ar kuru tiek sniegts atbalsts militāru vai duālas pielietojamības preču ražošanai Latvijā”).
3. Ministru kabineta 2003. gada 29. aprīļa (sēdes protokola Nr. 23 60. §) noteikumu Nr.236 “Aizsardzības ministrijas nolikums” 5.15.3 apakšpunkts.

  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2016. gada 13. septembra lēmumu (sēdes protokola Nr. 45 29. §) pieņemts zināšanai informatīvais ziņojums “Par aizsardzības nozares sadarbības stiprināšanu ar Latvijas aizsardzības un drošības industriju” (TA-1769, turpmāk – ziņojums). Atbilstoši ziņojuma 5.1. apakšpunktam Aizsardzības ministrija (turpmāk – AM) sniedz atbalstu Latvijas aizsardzības industrijai “izveidojot grantu sistēmu inovatīvu militāras un divējādas nozīmes produktu atbalstam vai sniedzot atbalstu Latvijā jaunradītam produktam, kļūstot par tā sākotnējo pircēju (*launching customer*), tādā veidā stimulējot jaunu tehnoloģiju ieviešanu un stiprinot uzticību attiecīgajam izstrādājumam citu potenciālo pircēju vidū”. Ņemot vērā iepriekšminēto, AM ir izstrādājusi Ministru kabineta noteikumu projektu „Kārtība, kādā Aizsardzības ministrija īsteno projektu konkursus militāru vai divējāda pielietojuma produktu attīstības atbalstam”, uz kura pamata tiek izveidota attiecīgā grantu sistēma un tiks nodrošināta AM atbalsta projektu iesniegumu vērtēšanas, atbalsta piešķiršanas un tā atbilstošas izmantošanas kontrole. Izstrādājot noteikumu projektu ir ņemta vērā citu NATO un ES dalībvalstu (Nīderlandes, Norvēģijas, Somijas, Igaunijas) pieredze, kur attiecīgo valstu aizsardzības nozare tiek aktīvi iesaistīta šāda veida aizsardzības industrijas atbalsta pasākumu realizēšanā. Sevišķi padziļināti tika vērtēts Igaunijas piemērs, kur šāda grantu sistēma pastāv jau pēdējos piecus gadus un tās darbības rezultātā vairākiem Igaunijas uzņēmumiem ir izdevies attīstīt ar ievērojamu eksporta potenciālu apveltītus, inovatīvus militāras vai divējādas nozīmes produktus, kuri ir izmantojami arī attiecīgās valsts nacionālo bruņoto spēku apgādei un spēju turpmākai attīstīšanai (piem., Milrem un Threod Systems izstrādātie bezpilota aparāti, Eesti Arsenal izstrādātās prettanku mīnas, Defendec izstrādātās automatizētās novērošanas un apsardzes sistēmas u.c.). Sabiedroto pieredzes izpētes gaitā tika secināts, ka veiksmīgāko aizsardzības industrijas atbalsta sistēmu attīstības pamatā ir to fokusēšana uz eksportspējīgu produktu atbalstu, līdz ar to arī Aizsardzības ministrijas izstrādātās grantu sistēmas pamatā kā viens no pieteikumu atbilstības kritērijiem ir noteikts skaidri identificējams piedāvāto risinājumu eksporta potenciāls, kas ir nosakāms vērtējot projektu/biznesa ideju izstrādes un attīstības plānā (noteikumu 2.pielikums) iekļaujamo informāciju par iecerētā risinājuma mērķa tirgu, alternatīviem risinājumiem, iespējamajiem/plānotajiem eksporta apjomiem u.c. saistītiem rādītājiem). Tikpat būtisks panākumu veicināšanas kritērijs ir projekta iespējamo realizētāju atbilstoša kompetence, zināšanas un prasmes, kas varētu būt nepieciešamas projekta ietvaros iecerēto darbību veiksmīgai realizācijai (noteikumu 2.pielikuma 1.2.punkts).Par projektu ir notikušas konsultācijas ar Latvijas nevalstisko sektoru (Latvijas Drošības un aizsardzības industriju federāciju – DAIF Latvija) par efektīvākajiem veidiem, kādā šāds attīstības atbalsts būtu sniedzams, sevišķi ņemot vērā Nacionālo bruņoto spēku (turpmāk – NBS) praktiskas vajadzības un nacionālo normatīvo regulējumu vai starptautiskās saistības attiecībā uz komercdarbības atbalsta instrumentiem.Attiecībā uz NBS tika identificēts, ka šāda atbalsta sistēma veicinās NBS piekļuvi aizsardzības industrijas produktiem un zināšanu bāzei, kas tiešā veidā sekmē Nacionālo bruņoto spēku [likuma 6. un 6.](https://likumi.lv/doc.php?id=15836)[1](https://likumi.lv/doc.php?id=15836) [pantā](https://likumi.lv/doc.php?id=15836) noteikto NBS uzdevumu, kā arī atsevišķu NBS vienību uzdevumu īstenošanas pasākumu izpildi. Paralēli tiks veicināta Nacionālo bruņoto spēku likumā vai citos ārējos normatīvajos aktos NBS noteikto uzdevumu izpildei kritiski nepieciešamu materiāltehnisko līdzekļu un ar to uzturēšanu saistīto pakalpojumu piegāžu drošība.Attiecībā uz piedāvātā normatīvā regulējuma atbilstību komercdarbības atbalsta sniegšanas nosacījumiem tika secināts, ka atbilstošākais attīstības atbalsta organizācijas veids būtu attiecīgo atbalstu piešķirt kā *de minimis* atbalstu saskaņā ar Komisijas regulu (ES) Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) “Par Līguma par Eiropas Savienības darbību 107. un 108. panta piemērošanu *de minimis* atbalstam” (turpmāk – Komisijas regula (ES) Nr. 1407/2013) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.Projekta mērķis ir Latvijas aizsardzības un drošības nozares komersantu, sevišķi mazo vai vidējo uzņēmumu, konkurētspējas, inovāciju un eksportspējas paaugstināšana, veicinot pētniecības un rūpniecības sektora sadarbību, īstenojot projektus, kuru ietvaros tiek attīstīti un ieviesti ražošanā jauni vai uzlaboti militāra vai divējāda pielietojuma produkti vai tehnoloģijas. Komersantu sadarbību ar pētniecības organizācijām un to atbalstu ir plānots veicināt paredzot paaugstinātu pieejamā finansējuma īpatsvaru gadījumos, kad projekta realizācijā tiek iesaistītas pētniecības organizācijas vai pētnieki, vai tiek izmantoti to pētījumu rezultāti. Papildus ir paredzēts izstrādāt AM iekšējo kārtību, saskaņā ar kuru AM vai tās padotības iestādes nodrošinās šajā noteikumu projektā paredzēto pienākumu izpildi.Atbilstoši Komercdarbības atbalsta kontroles likumā noteiktajām prasībām, AM 2017.gada 13.decembrī ir nosūtījusi noteikumu projektu Finanšu ministrijai, sākotnējās izvērtēšanas veikšanai. Finanšu ministrija ir sniegusi 13 iebildumus un ieteikumus (28.12.2017 Nr.18-04/8819 “Par noteikumu projekta sākotnējo izvērtēšanu”) un AM ir veikusi atbilstošas projekta izmaiņas:1. Ir izvērtēta iespēja projekta ietvaros komercdarbības atbalstu sniegt, piemērojot arī Komisijas regulu (ES) Nr.651/2014 “Ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu” (turpmāk – Komisijas regula (ES) Nr. 651/2014). Izvērtēšanas procesā tika secināts, ka dotajā brīdī šāda projekta tvēruma paplašināšana nav pamatojama (galvenokārt ņemot vērā realizēšanai nepieciešamo papildus administratīvo resursu). Vienlaicīgi šo jautājumu AM pārskatāmā nākotnē plāno izvērtēt atkārtoti, balstoties uz pieredzi, kas tiks gūta atbalsta sistēmu sākotnēji realizējot saskaņā ar salīdzinoši vienkāršākiem Komisijas regulas (ES) Nr.1407/2013 nosacījumiem un ņemot vērā uzņēmēju un pētniecības iestāžu intereses pārstāvošo nevalstisko organizāciju ieteikumus. Ņemot vērā to, ka plānotās grantu sistēmas ietvaros īpašs uzsvars tiek likts uz mazo un vidējo uzņēmumu, inovāciju un pētniecības atbalstu, projektā jau šobrīd tiek lietota Komisijas regulai (ES) Nr. 651/2014) atbilstoša terminoloģija (piem., attiecināmo izmaksu definēšanai);
2. Projekts ir papildināts ar nosacījumiem attiecībā nozaru ierobežojumiem un prasībām, kas izriet no Komisijas regulas (ES) Nr.1407/2013 1.panta;
3. Projekts ir precizēts, izņemot atsauci uz papildus iespējamā atbalsta kārtību. Vienlaicīgi projekts ir papildināts ar regulējumu, kas AM ļauj testēt atbalstīto projektu ietvaros radītos produktus (to prototipus), lai pārliecinātos par to iespējamu praktisku pielietojamību NBS uzdevumu veikšanai;
4. Projekts ir precizēts ar atsauci uz Komisijas regulas (ES) Nr.1407/2013 darbības beigām 2021.gada 30.jūnijā. Atkarībā no atbalsta sistēmas darbības rādītājiem, projekts laika gaitā tiks precizēts vai papildināts, tajā skaitā noteiktajā termiņā iekļaujot atsauci uz regulu, ar kuru tiks aizvietota Komisijas regula (ES) Nr.1407/2013 un/vai pielāgojot noteikumus darbībai balstoties uz citu atbilstoša veida pilnvarojumu (piem., jau iepriekšminētā Komisijas regula (ES) Nr.651/2014).
5. Projektā ir veikti citi Finanšu ministrijas ierosināti tehniska rakstura labojumi un precizējumi.

Aizsardzības ministrija (Industrijas atbalsta komisija) projekta 21.8. punktā norādītās ziņas saņems ar Iepirkumu uzraudzības biroja pārziņā esošās valsts informācijas sistēmas starpniecību, izmantojot Valsts reģionālās attīstības aģentūras pārziņā esošo Valsts informācijas sistēmas savietotāju.Aizsardzības ministrija ir sagatavojusi Ministru kabineta protokollēmuma projektu, saskaņā ar kuru tā līdz 2018. gada 31. decembrim sagatavo un iesniedz Ministru kabinetā grozījumus Mobilizācijas likumā, tajā iekļaujot deleģējumu Ministru kabinetam noteikt kārtību, kādā Aizsardzības ministrija sagatavo un izsludina granta projektu konkursus militāra vai divējāda pielietojuma produktu attīstības atbalstam (turpmāk – atbalsts), izvērtē projektu iesniegumus, pieņem lēmumu par konkursu uzvarētājiem, piešķir atbalstu un nodrošina kontroli attiecībā uz sniegtā atbalsta izmantošanu atbilstoši tam paredzētajiem mērķiem.Noteikumu projekta 31. punktā minētie attiecināmo izmaksu veidi daļēji, proti, no 31.1. – 31.5. (ieskaitot) sakrīt ar Komisijas regulas [Nr. 651/2014](https://eur-lex.europa.eu/legal-content/LV/TXT/ELI/?eliuri=eli:reg:2014:651:oj) 25.panta 3.punktā uzskaitītajām attiecināmajām izmaksām. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija  |
| 4. | Cita informācija | Noteikumu projekta izpildi Aizsardzības ministrija nodrošinās tai piešķirto valsts budžeta līdzekļu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas aizsardzības industrijas uzņēmēji un divējādas pielietojamības preču ražotāji, ar aizsardzības industriju saistītas zinātniskās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Tiks veicināta militārās industrijas un ar to saistīto zinātnisko institūciju attīstība Latvijā. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Saskaņā ar vidēja termiņa budžeta ietvaru | Izmaiņas, salīdzinot ar vidējā termiņa budžeta ietvaru 2019. gadam | Saskaņā ar vidēja termiņa budžeta ietvaru | Izmaiņas, salīdzinot ar vidējā termiņa budžeta ietvaru 2020. gadam | Izmaiņas, salīdzinot ar vidējā termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1.Budžeta ieņēmumi: | **50 000** | **0** | **400 000** | **0** | **400 000** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 50 000 | 0 | 400 000 | 0 | 400 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | **50 000** | **0** | **400 000** | **0** | **400 000** | **0** | **0** |
| 2.1. valsts pamatbudžets | 50 000 | 0 | 400 000 | 0 | 400 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar „+” zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | **0** | **0** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
|  8.Cita informācija | Militāra vai divējāda pielietojuma produktu atbalsts 2018. gadā tiks finansēts no Aizsardzības ministrijas budžeta apakšprogrammā 22.12.00 “Nacionālo bruņoto spēku uzturēšana” plānotajiem līdzekļiem zinātnei, tai skaitā grantiem. Atbalstāmo projektu un sniegtā finansiālā atbalsta apjoms 2018. gadā atkarīgs no noteikumu projekta virzības.Militāra vai divējāda pielietojuma produktu atbalsts no 2019.  – 2021. gadam tiks īstenots no Aizsardzības ministrijas budžeta apakšprogrammas 22.12.00 “Nacionālo bruņoto spēku uzturēšana”, ik gadu plānojot atbalstīt 6 – 8 militāra vai divējāda pielietojuma produktu atbalsta pieteikumus par vidējo summu 50 000 *euro*.Industrijas atbalsta komisijas darbība tiks nodrošināta no Aizsardzības ministrijai piešķirtajiem budžeta līdzekļiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar projektu aizsardzības nozarē tiek piemēroti specifiski Eiropas Savienības tiesību akti attiecībā uz jomu (aizsardzības industrijas komercdarbības atbalstu), kura aizsardzības nozares ietvaros līdz šim nav mērķtiecīgi realizēta un kurai nav atbilstoša regulējuma spēkā esošajos Latvijas Republikas likumos. |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | **C** | **D** |
| Regulas Nr. 1407/2013 2. panta 2. punkts | 2. punkta 7. apakšpunkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| Regula Nr. 1407/2013 | 4. punkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| Regulas Nr. 1407/2013 1. panta 1. punkts | 5. punkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| Regulas Nr. 1407/2013 3. panta 2. punkts | 6. punkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| Regulas Nr. 1407/2013 5. panta 1. punkts | 7. punkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| Regulas Nr. 1407/2013 5. panta 2. punkts | 7. punkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| Regula Nr. 1407/2013 | 18. punkta 4. apakšpunkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| Regulas Nr. 1407/2013 6. panta 4. punkts | 41. punkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| Regulas Nr. 1407/2013 7. panta 4. punkts | 42. punkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| Regulas Nr. 1407/2013 8. pants | 42. punkts | ES tiesību akta vienība tiek pārņemta/ieviesta pilnībā | Likumprojekts stingrākas prasības neparedz |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar (nepārņem vairāk kā viena ES tiesību akta saistības) |
| Cita informācija |  Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes laikā organizētas konsultācijas ar Latvijas Drošības un aizsardzības federācijas amatpersonām un biedriem, kā arī projekts izvietots Aizsardzības ministrijas mājaslapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Projekta izstrādes gaitā organizētas konsultācijas ar Latvijas Drošības un aizsardzības industriju federācijas amatpersonām un biedriem, kā arī veikta projekta saskaņošana ar Latvijas Drošības un aizsardzības industriju federāciju.Projekts publicēts Aizsardzības ministrijas tīmekļvietnē *www.mod.gov.lv* sadaļā “Sabiedrības līdzdalība” 2018. gada 12. februārī. |
| 3. | Sabiedrības līdzdalības rezultāti | Latvijas Drošības un aizsardzības industriju federācija atbalstījusi projekta izstrādi pilnā apmērā. 2018. gada 3. janvārī tika saņemts Latvijas Drošības un aizsardzības industriju federācijas atzinums, paužot atbalstu projektam, savukārt paustie ieteikumi tika iekļauti projekta izstrādē.Sabiedrības priekšlikumi, atsaucoties uz Aizsardzības ministrijas mājaslapā publicēto informāciju, noteiktajā laika periodā netika sniegti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, NBS, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Tiks realizēts esošo administratīvo institūciju ietvaros.  |
| 3. | Cita informācija | Nav |

Aizsardzības ministra p.i.

Kultūras ministre D. Melbārde

Vīza: valsts sekretārs J.Garisons

13.07.2018

12057

M.Mežulis

Martins.Mezulis@mod.gov.lv

67335166

S.Belrus

Sanita.Belrus@mod.gov.lv

67335063